Қонуни Ҷумҳурии Тоҷикистон

«Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»

Қарори

Маҷлиси намояндагони Маҷлиси Олии Ҷумҳурии Тоҷикистон

**Оид ба қабул кардани Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш.ЗУҲУРОВ**

**ш.Душанбе, 7 ноябри соли 2013 №1325**

Қарори

Маҷлиси миллии Маҷлиси Олии Ҷумҳурии Тоҷикистон

**Оид ба Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М.УБАЙДУЛЛОЕВ**

**ш.Душанбе, 11 ноябри соли 2013 №570**

**Моддаи 1.** Ба Кодекси ҷиноятии Ҷумҳурии Тоҷикистон, ки бо Қонуни Ҷумҳурии Тоҷикистон аз 21 майи соли 1998 қабул карда шудааст (Ахбори Маҷлиси Олии Ҷумҳурии Тоҷикистон, с. 1998, №9, мод. 68; мод. 69; №22, мод. 306; с. 1999, №12, мод. 316; с. 2001, №4, мод. 149; мод. 167; с. 2002, №11, мод. 675; мод. 750; с. 2003, №8, мод. 456; мод. 468; с. 2004, №5, мод. 346; №7, мод. 452; мод. 453; с. 2005, №3, мод. 126; №7, мод. 399; №12, мод. 640; с. 2007, №7, мод. 665; с. 2008, №1, қ. 1, мод. 3; №6, мод. 444; мод. 447; №10, мод. 803; №12, қ. 1, мод. 986; №12, қ. 2, мод. 992; с. 2009, №3, мод. 80; №7-8, мод. 501; с. 2010, №3, мод. 155; №7, мод. 550; с. 2011, №3, мод. 161; №7-8, мод. 605; с. 2012, №4, мод. 258; №7, мод. 694; с. 2013, №6, мод. 403; мод. 404), тағйиру иловаҳои зерин ворид карда шаванд:

1. Дар диспозитсияи қисми 1 моддаи 1792 калимаҳои «барои таъминоти молиявии террорист ё ташкилоти террористӣ» хориҷ карда шуда, баъд аз калимаҳои «ё бо дарки он ки ин воситаҳо» калимаҳои «аз ҷониби террористи алоҳида ё гурӯҳи (ташкилоти) террористӣ ё бо мақсади таъминоти молиявии террористи алоҳида ё гурӯҳи (ташкилоти) террористӣ ё» илова карда шаванд.

2. Дар диспозитсияи қисми 1 моддаи 262 калимаҳои «дар содир намудани ҷиноят» ба калимаҳои «дар содир намудани ҷинояти асосӣ» иваз карда шаванд.

3. Дар моддаи 319:

- дар диспозитсияи қисми 1 баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шуда, калимаҳои «он», «мансабиаш» ва «метавонад» мувофиқан ба калимаҳои «онҳо», «мансабиашон» ва «метавонанд» иваз карда шаванд;

- ба диспозитсияи қисми 2 баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шаванд;

- ба эзоҳ бандҳои 3) ва 4) бо мазмуни зайл илова карда шаванд:

«3) Таҳти мафҳуми шахси мансабдори давлати хориҷӣ дар моддаҳои 319-321 Кодекси мазкур шахси дар мақомоти қонунгузор, иҷроия, маъмурӣ ё судии давлати хориҷӣ ягон мансабро ишғолнамуда (интихобгардида ё таъингардида) ва дигар шахсе, ки барои ин мақомоти давлати хориҷӣ ягон функсияи давлатиро иҷро менамояд, фаҳмида мешавад.

4) Таҳти мафҳуми шахси мансабдори ташкилоти байналмилалӣ хизматчии ташкилоти байналмилалӣ ё дигар шахсе, ки ваколатдор аст аз номи ин ташкилот фаъолият намояд, фаҳмида мешавад.».

4. Дар моддаи 320:

- ба диспозитсияи қисми 1 баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шаванд;

- дар диспозитсияи қисми 2 баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шуда, калимаҳои «аз ҷониби ӯ» ба калимаҳои «аз ҷониби онҳо» иваз карда шаванд;

- ба бандҳои 1) ва 2) эзоҳи модда баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шаванд;

5. Дар диспозитсияи моддаи 321 баъд аз калимаҳои «шахси мансабдор» калимаҳои «, шахси мансабдори давлати хориҷӣ ё шахси мансабдори ташкилоти байналмилалӣ» илова карда шуда, калимаҳои «розигии ӯ» ба калимаҳои «розигии онҳо» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 12 ноябри соли2013 № 1028**